Kamu bisa jelasin ke aku soal Ardi HS dalam bahasa sunda?

Ardi HS () nyaéta pamaén sandiwara sarta pamaén pilem. Lulusan ti Sakola Rakyat (SR) taun 1916. Saacan anclum ka dunya perpanggungan antawis taun 1920-1924, anjeunna kungsi gawé jadi wagen mandoor di Stasiun Cikampék sabari dadagangan és.

Taun 1926 mimiti ngilu pagelaran salaku pamaén gitar, taun 1928 jadi chorus boy, penari lalaki di rombongan sandiwara Dardanélla. Tuluy pipindahan ti hiji rombongan ka rombongan sandiwara lianna, sangkan statusna robah jadi  pamaén. Anclum ka dunya pilem téh dina taun 1940, ngan teu lila. Salila mangsa pendudukan Jepang jeung revolusi, anjeunna balik deui ka panggung. Sanggeus taun 1950, anjeunna miboga kasempetan pikeun maén di hareupeun kaméra. Dipikawanoh salaku artis Tangkiwood, nu nyicingan komplék khusus pikeun artis-artis nu hirupna jauh ti kaméwahan di Jakarta Pusat. Anjeunna pernah maén dina pilem Serigala Item (1941), Sampah (1955), Pejuang (1960), Bakti (1963), sarta Koboy Ngungsi (1975). Dina yuswa nu geus kaitung kolot, anjeunna masih kénéh aktif maén pilem, salaku kolot di talantarkeun, jalma nu torék, jalma pikun nu ngomongna maké logat Sunda.